1.1. PAPILDOMOS INFORMACIJOS APIE GAIVALINIŲ NELAIMIŲ AR YPATINGŲ ĮVYKIŲ PADARYTOS ŽALOS ATITAISYMO PAGALBĄ PATEIKIMO FORMA

*Šią formą valstybės narės turi naudoti pranešdamos apie bet kokią gaivalinių nelaimių ar ypatingų įvykių padarytai žalai atitaisyti skirtą valstybės pagalbą, aprašytą Valstybės pagalbos žvejybos ir akvakultūros sektoriuje gairių[[1]](#footnote-1) (toliau – gairės) II dalies 1 skyriaus 1.1 skirsnyje.*

1. Ar priemonė yra *ex ante* pagrindinė schema, skirta gaivalinių nelaimių padarytai žalai kompensuoti?

taip  ne

Jei atsakėte teigiamai, 10 ir 11 klausimus praleiskite.

Atkreipkite dėmesį, kad apie pagalbą, skirtą gaivalinių nelaimių, nenurodytų gairių 141 punkte, padarytai žalai ir ypatingų įvykių padarytai žalai kompensuoti, negalima pranešti pasinaudojant *ex ante* sistema ir apie ją visada turi būti atskirai pranešama Komisijai. Taip pat atkreipkite dėmesį į tai, kad pagal gairių 147 punktą apie priemones, kuriomis nukrypstama nuo bendrųjų taisyklių, susijusių su schemų nustatymo ir pagalbos išmokėjimo laiku, turi būti pranešama atskirai.

2. *Ex ante* pagrindinių schemų atveju patvirtinkite, kad valstybė narė laikysis gairių 345 punkte nustatytos pareigos teikti ataskaitas.

taip  ne

3. Nurodykite, kokios rūšies gaivalinė nelaimė ar ypatingas įvykis padarė (arba, *ex ante* pagrindinės schemos atveju, galėtų padaryti) žalą, kurią numatyta kompensuoti?

(a) gaivalinės nelaimės:

* smarkios audros;
* smarkūs potvyniai;
* žemės drebėjimai;
* griūtys;
* nuošliaužos;
* tornadai;
* uraganai;
* ugnikalnių išsiveržimai;
* natūraliai kilę laukinės augmenijos gaisrai;
* kitos gaivalinės nelaimės;

(b) ypatingi įvykiai:

* karas;
* vidaus neramumai;
* streikai;
* didelės pramoninės avarijos;
* didelės branduolinės avarijos;
* gaisrai, kurie padaro didelių nuostolių;
* kiti ypatingi įvykiai.

Atkreipkite dėmesį, kad gyvūnų ligų ar augalų kenkėjų protrūkis iš principo nėra laikomas ypatingu įvykiu.

3.1. Išsamiai apibūdinkite gaivalinę nelaimę arba ypatingą įvykį.

………………………………………………………………………………………

4. Patvirtinkite, ar valstybės narės kompetentinga (-os) institucija (-os) oficialiai pripažino, kad įvykis yra gaivalinės nelaimės arba ypatingo įvykio pobūdžio?

taip  ne

4.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

……………………………………………………………………………………….

5. Jei pranešančiosios valstybės narės iš anksto nustatė kriterijus, kuriais remiantis laikoma, kad 4 klausime minimas oficialus pripažinimas suteiktas, nurodykite tuos kriterijus ir juos apibrėžiančius nacionalinius teisės aktus.

……………………………………………………………………………………….

6. Patvirtinkite, kad pagal priemonę numatoma, jog gaivalinę nelaimę arba ypatingą įvykį ir įmonės patirtą žalą sieja tiesioginis priežastinis ryšys.

taip  ne

6.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

………………………………………………………………………………….

7. Įrodykite gaivalinę nelaimę arba ypatingą įvykį ir įmonių patirtą žalą siejantį tiesioginį priežastinį ryšį:

………………………………………………………………………………………….

8. Patvirtinkite, kad pagalba turi būti išmokėta tiesiogiai:

(a)  atitinkamai įmonei,

(b)  gamintojų grupei ar organizacijai, kuriai ta įmonė priklauso.

9. Jei pagalba mokama gamintojų grupei ir organizacijai, patvirtinkite, kad pagalbos suma neturi viršyti pagalbos sumos, kuri galėtų būti mokama tai įmonei.

taip  ne

9.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

………………………………………………………………………………….

10. Paaiškinkite, kada įvyko įvykis, įskaitant jo pradžios ir pabaigos datas (jei taikoma).

……………………………………………………………………………………

11. Patvirtinkite, kad priemonė nustatyta per trejus metus nuo įvykio dienos.

taip  ne

11.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

…………………………………………………………………………………….

12. Patvirtinkite, kad pagal priemonę numatoma, jog pagalba bus išmokėta per ketverius metus nuo įvykio dienos.

taip  ne

12.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

…………………………………………………………………………………….

13. Atkreipkite dėmesį, kad konkrečios gaivalinės nelaimės ar ypatingo įvykio atveju Komisija tinkamai pagrįstais atvejais, pavyzdžiui, atsižvelgdama į įvykio pobūdį ir (arba) mastą arba uždelstą ar tęstinę žalą, patvirtins pagalbą, apie kurią pranešta atskirai ir kuria nukrypstama nuo gairių 147 punkte nustatytos taisyklės.

13.1. Jei taip, pateikite išsamių įrodymų, kodėl nukrypimas nuo taisyklės dėl schemų nustatymo ir (arba) pagalbos išmokėjimo laiko yra pagrįstas.

…………………………………………………………………………………….

14. Patvirtinkite, kad tinkamomis finansuoti išlaidomis laikomos su žala susijusios išlaidos, kurios yra tiesioginė gaivalinės nelaimės ar ypatingo įvykio pasekmė.

taip  ne

14.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

…………………………………………………………………………………….

15. Patvirtinkite, kad žalą įvertins:

(a)  valdžios institucija;

(b)  pagalbą teikiančios institucijos pripažintas nepriklausomas ekspertas;

(c)  draudimo įmonė.

15.1. Nurodykite žalą vertinančią (-ias) įstaigą (-as).

………………………………………………………………………………….

16. Patvirtinkite, ar žala apima:

(a)  materialinę žalą turtui (pvz., pastatams, įrangai, mašinoms, atsargoms ir gamybos priemonėms);

(b)  pajamas, prarastas dėl sunaikintos visos arba dalies žvejybos arba akvakultūros produkcijos arba tokių produktų gamybos priemonių;

(c)  ir viena, ir kita, t. y. žala apima a ir b punktus.

16.1. Nurodykite teisinio pagrindo nuostatą (-as), kuri (-ios) atspindi žalą. ………………………………………………………………………………………

17. Pateikite kuo tikslesnį įmonių patirtos žalos arba, *ex ante* pagrindinės schemos atveju, žalos, kuri gali būti patirta, rūšies ir masto vertinimą.

…………………………………………………………………………………….

18. Patvirtinkite, kad pagal priemonę numatoma, jog žala apskaičiuojama atskiro pagalbos gavėjo lygmeniu.

taip  ne

18.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

………………………………………………………………………………….

19. Jei tinkamos finansuoti išlaidos apima materialinę žalą turtui, patvirtinkite, kad materialinės žalos apskaičiavimas grindžiamas remonto išlaidomis arba turto, kuriam padaryta žala, ekonomine verte prieš gaivalinę nelaimę ar ypatingą įvykį.

taip  ne

19.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

…………………………………………………………………………………….

20. Jei tinkamos finansuoti išlaidos apima materialinę žalą turtui, patvirtinkite, kad apskaičiuota materialinė žala neturi viršyti remonto išlaidų arba gaivalinės nelaimės ar ypatingo įvykio nulemto tikrosios rinkos vertės sumažėjimo, t. y. turto vertės prieš pat gaivalinę nelaimę ar ypatingą įvykį ir jo vertės iš karto po tos nelaimės ar įvykio skirtumo.

taip  ne

20.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

…………………………………………………………………………………….

21. Jei tinkamos finansuoti išlaidos apima prarastas pajamas, patvirtinkite, kad jos apskaičiuojamos pagal gairių 154 punktą, t. y. atimant: a) sumą, gautą padauginus žvejybos ir akvakultūros produktų, pagamintų tais metais, kuriais įvyko gaivalinė nelaimė ar ypatingas įvykis, arba kiekvienais vėlesniais metais, kuriais patiriamas visų gamybos priemonių ar jų dalies sunaikinimo poveikis, kiekį iš tų metų vidutinės pardavimo kainos, iš b) sumos, gautos padauginus vidutinį metinį žvejybos ir akvakultūros produktų, pagamintų per trejų metų laikotarpį prieš įvykstant gaivalinei nelaimei ar ypatingam įvykiui, kiekį arba trejų metų vidurkį, apskaičiuotą remiantis penkerių metų laikotarpio prieš įvykstant gaivalinei nelaimei ar ypatingam įvykiui duomenimis (išskyrus didžiausią ir mažiausią užregistruotas vertes), iš vidutinės pardavimo kainos.

taip  ne

21.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

…………………………………………………………………………………….

22. Patvirtinkite, ar kompensacijos suma gali būti padidinta įtraukiant kitas išlaidas, kurias pagalbą gaunanti įmonė patyrė dėl gaivalinės nelaimės ar ypatingo įvykio.

taip  ne

22.1. Jei atsakėte teigiamai, nurodykite atitinkamas išlaidas.

………………………………………………………………………………….

22.2. Jei atsakėte teigiamai, nurodykite atitinkamą (-as) teisinio pagrindo nuostatą (-as).

…………………………………………………………………………………….

23. Patvirtinkite, kad kompensacijos suma turi būti sumažinta atėmus iš jos visas išlaidas, kurios nebuvo patirtos dėl gaivalinės nelaimės ar ypatingo įvykio ir kurias pagalbą gaunanti įmonė vis tiek būtų patyrusi.

taip  ne

23.1. Jei atsakėte teigiamai, nurodykite atitinkamas išlaidas.

…………………………………………………………………………………….

23.2. Jei atsakėte teigiamai, nurodykite atitinkamą (-as) teisinio pagrindo nuostatą (-as).

………………………………………………………………………………….

24. Atkreipkite dėmesį, kad Komisija gali pritarti kitiems apskaičiavimo metodams, jeigu bus įrodyta, kad jie yra tipiniai, nėra pagrįsti pernelyg dideliais laimikio ar produkcijos kiekiais ir dėl jų taikymo pagalbą gaunančiai įmonei neskiriama kompensacijos permoka.

Jei pranešančioji valstybė narė ketina pasiūlyti skaičiavimo metodo alternatyvą, nurodykite priežastis, kodėl gairėse nustatytas metodas šiuo atveju nėra tinkamas, ir paaiškinkite, kaip taikant skaičiavimo metodo alternatyvą būtų geriau tenkinami nustatyti poreikiai:

……………………………………………………………………………

*Kaip pranešimo priedą pateikite siūlomą alternatyvią metodiką kartu su įrodymu, kad ji yra tipinė, nėra pagrįsta pernelyg dideliais laimikio ir (arba) produkcijos kiekiais ir dėl jos taikymo jokiam pagalbos gavėjui neskiriama kompensacijos permoka.*

…………………………………………………………………………………….

25. Patvirtinkite, kad pagal priemonę numatoma, jog tuo atveju, jei MVĮ buvo įsteigta prieš mažiau nei trejus metus iki įvykio dienos, nuoroda į 154 punkto b papunktyje nurodytus trejų ar penkerių metų laikotarpius turi būti suprantama kaip nuoroda į vidutinės įmonės, kurios dydis toks pats kaip pareiškėjo, t. y. atitinkamai labai mažos įmonės, mažosios įmonės arba vidutinės įmonės, veikiančios nuo gaivalinės nelaimės ar ypatingo įvykio nukentėjusiame nacionaliniame ar regioniniame sektoriuje, pagamintą ir parduotą kiekį.

taip  ne

25.1. Jei atsakėte teigiamai, nurodykite atitinkamą (-as) teisinio pagrindo nuostatą (-as).

…………………………………………………………………………………….

26. Patvirtinkite, kad pagal priemonę numatoma, jog pagalba ir bet kokios kitos žalai kompensuoti gautos išmokos, įskaitant draudimo išmokas, neturi viršyti 100 % tinkamų finansuoti išlaidų.

taip  ne

26.1. Nurodykite pagal šią priemonę taikytiną didžiausią pagalbos intensyvumą.

…………………………………………………………………………………….

26.2. Nurodykite teisinio pagrindo nuostatą (-as), kuria (-iomis) nustatoma 100 % riba ir didžiausias pagal šią priemonę teikiamos pagalbos intensyvumas.

…………………………………………………………………………………….

KITA INFORMACIJA

27. Pateikite bet kokią kitą informaciją, kuri laikoma svarbia vertinant priemonę pagal šį gairių skirsnį.

………………………………………………………………………………….

1. OL C 107, 2023 3 23, p. 1. [↑](#footnote-ref-1)